CELEX: 52019PC0338
Language: lv
Date: 2019-07-16
Title: Priekšlikums PADOMES REGULA, ar ko attiecībā uz dažām zvejas iespējām groza Regulas (ES) 2019/124 un (ES) 2018/2025

EIROPAS KOMISIJA
            Briselē, 16.7.2019
            COM(2019) 338 final
            2019/0154(NLE)
            Priekšlikums
            PADOMES REGULA,
            ar ko attiecībā uz dažām zvejas iespējām groza Regulas (ES) 2019/124 un (ES) 2018/2025
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Padomes Regulā (ES) 2019/124 attiecībā uz 2019. gadu ir noteiktas konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības kuģiem – konkrētos ūdeņos, kas nav Savienības ūdeņi. Zvejas iespēju spēkā esības laikposmā tās parasti tiek vairākkārt grozītas. Padomes Regulā (ES) 2018/2025 noteiktas Savienības zvejas kuģu 2019. un 2020. gada zvejas iespējas attiecībā uz konkrētiem dziļūdens zivju krājumiem. Priekšlikums ietver viena sarkanspuru pageles krājuma KPN grozījumu, kura pamatā ir ICES ieteikums par minēto krājumu.
            
            
               •Saskanība ar spēkā esošajiem noteikumiem konkrētās rīcībpolitikas jomā
            
            
               Ierosinātie pasākumi ir izstrādāti saskaņā ar kopējās zivsaimniecības politikas mērķiem un noteikumiem un atbilst Savienības ilgtspējīgas attīstības politikai.
            
            
               •Saskanība ar citām Savienības rīcībpolitikām
            
            
               Ierosinātie pasākumi ir saskaņā ar citām Savienības rīcībpolitikām, jo īpaši ar rīcībpolitiku vides jomā.
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               Šā priekšlikuma juridiskais pamats ir Līguma par Eiropas Savienības darbību 43. panta 3. punkts.
            
            
               Savienības pienākumi saistībā ar ūdeņu dzīvo resursu ilgtspējīgu izmantošanu izriet no jaunās KZP pamatregulas 2. pantā noteiktajiem pienākumiem.
            
            
               •Subsidiaritāte (neekskluzīvas kompetences gadījumā) 
            
            
               Priekšlikums ir Savienības ekskluzīvā kompetencē, kā minēts Līguma 3. panta 1. punkta d) apakšpunktā. Tāpēc subsidiaritātes principu nepiemēro.
            
            
               •Proporcionalitāte
            
            
               
                  Priekšlikums ir saskaņā ar proporcionalitātes principu šāda iemesla dēļ: KZP ir kopēja politika. Saskaņā ar Līguma 43. panta 3. punktu Padomei ir jāparedz pasākumi par zvejas iespēju noteikšanu un iedalīšanu.
               
            
            
               •Juridiskā instrumenta izvēle
            
            
               Ierosinātais juridiskais instruments: regula. 
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
         
         
            
               •Ex post izvērtējumi / spēkā esošo tiesību aktu atbilstības pārbaudes
            
            
               
                  Neattiecas.
               
            
            
               •Apspriešanās ar ieinteresētajām personām
            
            
               
                  Priekšlikumā un zvejas iespēju noteikšanā ņemtas vērā atsauksmes, kas visa gada laikā saņemtas no ieinteresētajām personām, konsultatīvajām padomēm, valstu pārvaldes iestādēm, zvejnieku organizācijām un nevalstiskām organizācijām.
               
            
            
               •Ekspertu atzinumu pieprasīšana un izmantošana
            
            
               
                  Šā priekšlikuma pamatā ir zinātniskais ieteikums, kas saņemts no Starptautiskās Jūras pētniecības padomes (ICES).
               
            
            
               •Ietekmes novērtējums
            
            
               Zvejas iespēju regulas darbības jomas robežas nosaka Līguma 43. panta 3. punkts.
            
            
               •Normatīvā atbilstība un vienkāršošana
            
            
               
                  Neattiecas.
               
            
            
               •Pamattiesības
            
            
               
                  Neattiecas.
               
            
            
               4.IETEKME UZ BUDŽETU
            
            
               
                  Ierosinātie pasākumi budžetu neietekmē.
               
            
            
               5.CITI ELEMENTI
            
            
               •Detalizēts konkrētu priekšlikuma noteikumu skaidrojums
            
            
               Ierosināto grozījumu mērķis ir grozīt Regulu (ES) 2019/124, kā aprakstīts turpmāk.
            
            
               Anšovs ICES 9. un 10. apakšapgabalā un Savienības ūdeņos CECAF 34.1.1. zonā nav ilgdzīvojoša suga, un šā krājuma uzskaites tiek pabeigtas maijā. Tāpēc kopējās pieļaujamās nozvejas (KPN) laikposma maiņa no kalendārā gada uz laikposmu, kas ilgst no 1. jūlija līdz nākamā gada 30. jūnijam, nodrošina, ka zvejas iespējas ir balstītas uz labāko iespējamo novērtējumu par šīs īsdzīvojošās sugas krājuma papildinājumu gadā.
            
            
               Lai KPN laikposmu saskaņotu ar jaunajā zinātniskajā ieteikumā aptverto laikposmu, kas ilgst no jūlija līdz nākamā gada jūnijam, Regulā (ES) 2018/120, kas grozīta ar Regulu (ES) 2018/1628, anšova KPN izņēmuma kārtā noteikta uz 18 mēnešu laikposmu, proti, no 2018. gada 1. janvāra līdz 2019. gada 30. jūnijam. 
            
            
               Gaidot jauno zinātnisko ieteikumu, KPN, kas laikposmā no 2019. gada 1. jūlija līdz 2020. gada 30. jūnijam piemērojama anšovam ICES 9. un 10. apakšapgabalā un Savienības ūdeņos CECAF 34.1.1. zonā, Padomes Regulā (ES) 2019/124 noteikta nulles apjomā. Otrajā 2019. gada zvejas iespēju grozījumā tika noteikta provizoriska KPN, kas ļauj zveju turpināt. Zinātniskais ieteikums kļuva pieejams 2019. gada 28. jūnijā. KPN laikposmam no 2019. gada 1. jūlija būtu jāgroza saskaņā ar jaunāko ICES zinātnisko ieteikumu.
            
         
         
            
               Ierosināto grozījumu mērķis ir grozīt arī Regulu (ES) 2018/2025, ar ko 2019. un 2020. gadam nosaka Savienības zvejas kuģu zvejas iespējas attiecībā uz konkrētiem dziļūdens zivju krājumiem. Laikā, kad tika noteiktas zvejas iespējas, zinātniskais ieteikums attiecībā uz sarkanspuru pageli ICES 10. apakšapgabalā bija pieejams tikai par 2019. gadu. Tika nolemts minētā krājuma zvejas iespējas 2019.–2020. gadam noteikt 576 tonnu apmērā un tās vajadzības gadījumā grozīt saskaņā ar zinātnisko ieteikumu par 2020. gadu. 2019. gada 11. jūnijā tika publicēts ICES zinātniskais ieteikums, kurā norādīts daudzums 553 tonnas. Sarkanspuru pageles zvejas iespējas ICES 10. apakšapgabalā ir jāgroza, lai ņemtu vērā jaunāko zinātnisko ieteikumu.
            
            
               2019/0154 (NLE)
            
            
               Priekšlikums
            
            
               PADOMES REGULA,
            
            
               ar ko attiecībā uz dažām zvejas iespējām groza Regulas (ES) 2019/124 un (ES) 2018/2025
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 43. panta 3. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Padomes Regulā (ES) 2019/124
                  1
                attiecībā uz 2019. gadu ir noteiktas konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības kuģiem – konkrētos ūdeņos, kas nav Savienības ūdeņi.
            
            
               (2)Regulā (ES) 2019/124 anšova (Engraulis encrasicolus) kopējā pieļaujamā nozveja (KPN) ICES 9. un 10. apakšapgabalā un Savienības ūdeņos CECAF 34.1.1. rajonā ir noteikta nulles apjomā. Otrajā zvejas iespēju grozījumā tika noteikta provizoriska KPN, kas ļauj zveju turpināt. Anšovi nav ilgdzīvojoša suga, un attiecīgais zinātniskais ieteikums tika sniegts 2019. gada 28. jūnijā. Nozvejas limiti attiecībā uz anšovu ICES 9. un 10. apakšapgabalā un Savienības ūdeņos CECAF 34.1.1. rajonā tagad būtu jāgroza saskaņā ar Starptautiskās Jūras pētniecības padomes (ICES) sniegto jaunāko zinātnisko ieteikumu.
            
            
               (3)Padomes Regulā (ES) 2018/2025
                  2
                noteiktas Savienības zvejas kuģu 2019. un 2020. gada zvejas iespējas attiecībā uz konkrētiem dziļūdens zivju krājumiem. Gaidot zinātnisko ieteikumu par 2020. gadu, minētajā regulā sarkanspuru pageles KPN ICES 10. apakšapgabalā abiem gadiem noteikta, pamatojoties uz zinātnisko ieteikumu 2019. gadam. Zinātnisko ieteikumu par 2020. gadu ICES publicēja 2019. gada 11. jūnijā. KPN būtu jānosaka saskaņā ar jaunāko zinātnisko ieteikumu. 
            
            
               (4)Regulas (ES) 2019/124 un (ES) 2018/2025 būtu attiecīgi jāgroza.
            
            
               (5)Regulā (ES) 2019/124 paredzētos nozvejas limitus attiecībā uz anšovu ICES 9. un 10. apakšapgabalā un Savienības ūdeņos CECAF 34.1.1. rajonā piemēro no 2019. gada 1. jūlija. Tāpēc arī šī regula būtu jāpiemēro no minētās dienas. Šāda piemērošana ar atpakaļejošu spēku neskar juridiskās noteiktības un tiesiskās paļāvības aizsardzības principus, jo attiecīgās zvejas iespējas vēl nav pilnībā izmantotas,
            
            
               IR PIEŅĒMUSI ŠO REGULU.
            
            
               1. pants
               
            
               Regulas (ES) 2019/124 IA pielikumā zvejas iespēju tabulu attiecībā uz anšovu ICES 9. un 10. apakšapgabalā un Savienībās ūdeņos CECAF 34.1.1. rajonā aizstāj ar šādu tabulu:
            
            
                     
                        Suga:
                     
                  
                  
                     
                        Anšovs
                     
                  
                  
                     
                         
                     
                  
                  
                     
                         
                     
                  
                  
                     
                        Zona:
                     
                  
                  
                     
                        9 un 10; Savienības ūdeņi CECAF 34.1.1. zonā
                     
                  
               
                     
                         
                     
                  
                  
                     
                        Engraulis encrasicolus
                     
                  
                  
                     
                         
                     
                  
                  
                     
                         
                     
                  
                  
                     
                        (ANE/9/3411)
                     
                  
                  
                     
                         
                     
                  
               
                     
                        Spānija
                     
                  
                  
                     
                         
                     
                  
                  
                     
                        4 281
                     
                  
                  
                     
                        (1)
                     
                  
                  
                     
                        Piesardzīga KPN
                     
                  
                  
                     
                         
                     
                  
                  
                     
                         
                     
                  
               
                     
                        Portugāle
                     
                  
                  
                     
                  
                  
                     
                        4 671
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Savienība
                     
                  
                  
                     
                  
                  
                     
                        8 952
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        KPN
                     
                  
                  
                     
                  
                  
                     
                        8 952
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (1)
                     
                  
                  
                     
                        Šo kvotu drīkst apgūt tikai no 2019. gada 1. jūlija līdz 2020. gada 30. jūnijam.
                     
                  
                  
                     
                  
                  
                     
                  
                  
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
               2. pants
            
            
               Regulas (ES) 2018/2025 pielikumā zvejas iespēju tabulu attiecībā uz sarkanspuru pageli Savienības un starptautiskajos ūdeņos ICES 10. apakšapgabalā aizstāj ar šādu tabulu:
            
         
         
            
                     
                         Suga:
                     
                  
                  
                     
                        Sarkanspuru pagele 
                     
                  
                  
                     
                        Zona:
                     
                  
                  
                     
                        Savienības un starptautiskie ūdeņi 10. zonā
                     
                  
               
                     
                         
                     
                  
                  
                     
                        Pagellus bogaraveo 
                     
                  
                  
                     
                  
                  
                     
                        (SBR/10-)
                     
                  
               
                     
                        Gads
                     
                  
                  
                     
                        2019
                     
                  
                  
                     
                  
                  
                     
                        2020
                     
                  
                  
                     
                  
                  
                     
                        Piesardzīga KPN
                     
                  
               
                     
                        Spānija
                     
                  
                  
                     
                        5
                     
                  
                  
                     
                  
                  
                     
                        5
                     
                  
                  
                     
                  
                  
                     
                  
                  
                     
                  
               
                     
                        Portugāle
                     
                  
                  
                     
                        566
                     
                  
                  
                     
                  
                  
                     
                        543
                     
                  
                  
                     
                  
                  
                     
                  
                  
                     
                  
               
                     
                        Apvienotā Karaliste
                     
                  
                  
                     
                        5
                     
                  
                  
                     
                  
                  
                     
                        5
                     
                  
                  
                     
                  
                  
                     
                  
                  
                     
                  
               
                     
                        Savienība
                     
                  
                  
                     
                        576
                     
                  
                  
                     
                  
                  
                     
                        553
                     
                  
                  
                     
                  
                  
                     
                  
                  
                     
                  
               
                     
                        KPN
                     
                  
                  
                     
                        576
                     
                  
                  
                     
                         
                     
                  
                  
                     
                        553
                     
                  
                  
                     
                         
                     
                  
                  
                     
                         
                     
                  
                  
                     
                  
               
               3. pants
            
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
            
               To piemēro no 2019. gada 1. jūlija.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        Padomes Regula (ES) 2019/124 (2019. gada 30. janvāris), ar ko 2019. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi (OV L 29, 31.1.2019., 1. lpp.).
               
               
                  
                     (2)
                  
                        Padomes Regula (ES) 2018/2025 (2018. gada 17. decembris), ar ko 2019. un 2020. gadam nosaka Savienības zvejas kuģu zvejas iespējas attiecībā uz konkrētiem dziļūdens zivju krājumiem (OV L 325, 20.12.2018., 7. lpp.).